CELEX: 32015D1893
Language: mt
Date: 2015-10-05 00:00:00
Title: Deċiżjoni tal-Kunsill (UE) 2015/1893 tal-5 ta' Ottubru 2015 dwar il-konklużjoni, f'isem l-Unjoni Ewropea, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn ir-Repubblika tal-Madagaskar u l-Komunità Ewropea

22.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 277/1
            
         DEĊIŻJONI TAL-KUNSILL (UE) 2015/1893
   tal-5 ta' Ottubru 2015
   dwar il-konklużjoni, f'isem l-Unjoni Ewropea, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn ir-Repubblika tal-Madagaskar u l-Komunità Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 43 tiegħu flimkien mat-tieni subparagrafu tal-Artikolu 218(6)(a) u l-Artikolu 218(7) tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra il-kunsens tal-Parlament Ewropew,
   Billi:
   
               (1)
            
            
               Fil-15 ta' Novembru 2007, il-Kunsill adotta r-Regolament (KE) Nru 31/2008 dwar il-konklużjoni tal-Ftehim ta' Sħubija fis-settur tas-Sajd bejn il-Komunità Ewropea u r-Repubblika tal-Madagaskar (1) (minn hawn 'il quddiem imsejjaħ il-“Ftehim”). Il-Protokoll attwali għall-Ftehim skada fil-31 ta' Diċembru 2014.
            
         
               (2)
            
            
               L-Unjoni Ewropea nnegozjat mar-Repubblika tal-Madagaskar Protokoll ġdid għall-Ftehim(minn hawn 'il quddiem imsejjaħ il-“Protokoll”), li jagħti opportunitajiet tas-sajd lill-bastimenti tal-Unjoni fiż-żona tas-sajd li fiha r-Repubblika tal-Madagaskar teżerċita l-ġuriżdizzjoni tagħha.
            
         
               (3)
            
            
               Il-Protokoll ġie ffirmat f'konformità mad-Deċiżjoni tal-Kunsill 2014/929/UE (2), u japplika b'mod provviżorju mill-1 ta' Jannar 2015.
            
         
               (4)
            
            
               Il-Ftehim, permezz tal-Artikolu 9 tiegħu, jistabbilixxi kumitat konġunt biex tikkontrolla l-applikazzjoni ta' dan il-Ftehim. Barra minn hekk, f'konformità mal-Protokoll, il-Kumitat Konġunt jista' japprova ċerti modifiki għall-Protokoll. Sabiex tkun iffaċilitata l-approvazzjoni ta' tali modifiki, jixraq li l-Kummissjoni tingħata s-setgħa li tapprovahom, soġġett għal kondizzjonijiet speċifiċi, skont proċedura ssimplifikata.
            
         
               (5)
            
            
               Il-Protokoll għandu jiġi approvat,
            
         ADOTTA DIN ID-DEĊIŻJONI:
   Artikolu 1
   Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija fis-settur tas-Sajd bejn ir-Repubblika tal-Madagaskar u l-Komunità Ewropea huwa approvat f'isem l-Unjoni.
   Artikolu 2
   Il-President tal-Kunsill għandu jipproċedi, f'isem l-Unjoni, għan-notifika prevista fl-Artikolu 16 tal-Protokoll.
   Artikolu 3
   Soġġett għad-dispożizzjonijiet u l-kundizzjonijiet li jinsabu fl-Anness, il-Kummissjoni għandha s-setgħa li tapprova, f-isem l-Unjoni, l-modifiki magħmula lill-Protokoll mill-Kumitat Konġunt.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.
   
      Magħmul fil-Lussemburgu, il-5 ta' Ottubru 2015.
      
         
            Għall-Kunsill
         
         
            Il-President
         
         N. SCHMIT
      
   
   
      (1)  ĠU L 15, 18.1.2008, p. 1.
   
      (2)  ĠU L 365, 19.12.2014, p. 6.
   
      ANNESS
      
         Ambitu tas-setgħat u proċedura għall-istabbiliment tal-pożizzjoni tal-Unjoni fil-Kumitat Konġunt
      
      
                  1.
               
               
                  Il-Kummissjoni għandha tkun awtorizzata tinnegozja mar-Repubblika tal-Madagaskar u, fejn xieraq u sakemm tkun konformi mal-punt 3 ta' dan l-Anness, tapprova l-modifiki tal-Protokoll fir-rigward tal-kwistjonijiet li ġejjin:
                  
                              (a)
                           
                           
                              ir-reviżjoni tal-opportunitajiet tas-sajd, kif ukoll ir-reviżjoni tal-kumpens finanzjarju u l-emendi għal dan il-Protokoll u għall-Anness tiegħu f'konformità mal-Artikolu 8(1) u (2) tal-Protokoll;
                           
                        
                              (b)
                           
                           
                              l-iffissar tal-opportunitajiet tas-sajd f'konformità mal-Artikolu 9(6) tal-Protokoll;
                           
                        
                              (c)
                           
                           
                              id-deċiżjoni dwar il-modalitajiet tal-appoġġ settorjali f'konformità mal-Artikolu 6 tal-Protokoll;
                           
                        
                              (d)
                           
                           
                              l-adozzjoni ta' miżuri ta' ġestjoni sostenibbli tar-riżorsi tas-sajd koperti b'dan il-Protokoll u li jolqtu l-attivitajiet tal-bastimenti tas-sajd tal-Unjoni f'konformità mal-Artikolu 7(4) tal-Protokoll;
                           
                        
                              (e)
                           
                           
                              l-adattament tad-dispożizzjonijiet li għandhom x'jaqsmu mal-kundizzjonijiet li jirregolaw l-attivitajiet tas-sajd u mar-regoli dwar l-implimentazzjoni tal-Protokoll u tal-Annessi f'konformità mal-Artikolu 8(3) tal-Protokoll.
                           
                        
            
                  2.
               
               
                  Fi ħdan il-Kumitat Konġunt, l-Unjoni għandha:
                  
                              (a)
                           
                           
                              taġixxi skont l-għanijiet li tfittex fil-qafas tal-politika komuni tas-sajd;
                           
                        
                              (b)
                           
                           
                              tikkonforma mal-Konklużjonijiet tal-Kunsill tad-19 ta' Marzu 2012 dwar il-Komunikazzjoni dwar id-dimensjoni esterna tal-politika komuni tas-sajd;
                           
                        
                              (c)
                           
                           
                              tippromwovi pożizzjonijiet li huma kompatibbli mar-regoli rilevanti adottati mill-organizzazzjonijiet reġjonali tal-ġestjoni tas-sajd.
                           
                        
            
                  3.
               
               
                  Meta jkun previst li tiġi adottata deċiżjoni dwar modifiki għall-Protokoll previsti fil-punt 1 waqt laqgħa tal-Kumitat Konġunt, għandhom jittieħdu l-passi meħtieġa sabiex il-pożizzjoni li għandha tiġi espressa f'isem l-Unjoni tqis l-informazzjoni statistika, bijoloġika u dik rilevanti oħra l-aktar reċenti mibgħuta lill-Kummissjoni.
                  Għal dan il-għan u abbażi ta' dik l-informazzjoni, dokument preparatorju li jistabbilixxi d-dettalji tal-pożizzjoni prevista tal-Unjoni għandu jintbagħat mis-servizzi tal-Kummissjoni, fi żmien suffiċjenti qabel il-laqgħa rilevanti tal-Kumitat Konġunt, lill-Kunsill jew lill-korpi preparatorji tiegħu għall-kunsiderazzjoni u l-approvazzjoni tagħhom.
                  Fir-rigward tal-kwistjonijiet imsemmija fil-Punt 1(a) u (b), il-Kunsill għandu japprova l-pożizzjoni tal-Unjoni permezz ta' maġġoranza kwalifikata ta' voti. Fil-każijiet l-oħra, il-pożizzjoni prevista tal-Unjoni mogħtija fid-dokument ta' tħejjija għandha titqies li tkun ġiet approvata sakemm għadd ta' Stati Membri li jkun daqs minoranza li timblokka ma joġġezzjonawx għaliha waqt laqgħa tal-korp preparatorju tal-Kunsill jew fi żmien għoxrin jum minn meta jasal id-dokument ta' tħejjija, skont liema minnhom jiġi l-ewwel. F'każ li jkun hemm xi oġġezzjoni, il-kwistjoni għandha tintbagħat lill-Kunsill.
                  Jekk, matul laqgħat ulterjuri, inkluż dawk fuq il-post, ma jkunx jista' jintlaħaq qbil sabiex il-pożizzjoni tal-Unjoni tkun tista' tqis l-elementi l-ġodda, il-kwistjoni għandha tintbagħat lill-Kunsill jew lill-korpi preparatorji tiegħu.
               
            
                  4.
               
               
                  Il-Kummissjoni hija mistiedna tieħu l-passi meħtieġa, fi żmien xieraq, b'segwitu għad-deċiżjoni tal-Kumitat Konġunt, inkluż, fejn adegwat, li tippubblika d-deċiżjoni rilevanti f'Il-Ġurnal Uffiċjali tal-Unjoni Ewropea, u tippreżenta kwalunkwe proposta meħtieġa għall-implimentazzjoni tad-deċiżjoni.